**Generalforsamling 27 juni 2014 kl. 19:00 i Søborg Forsamlingshus**

1. Valg af dirigent: Torben Jensen valgt

Generalforsamling er forsinket den burde være afholdt i maj måned. Der kom ingen indvindinger.

Der er sendt mail ud 20 juni 2014 og annonce i ugeposten 17 juni 2014

1. Året 2013 var et godt driftsår, det var dejligt så der blev sået tidligt og høstet tidligt også, og med et sjældent godt udbytte. Den lave regnmængde gør så at der kommer mange trådalger, som stopper pumperne. Der er ikke brugt så mange penge på vedligeholdelse af kanaler, ikke skåret grøde. Det er så gjort i foråret 2014. Vi ændrer ikke på driften, selv om vi har projektet kørende. Vejene trænger kraftigt til beskæring, det vil der blive taget hånd om nu.

Projekt Søborg Sø: genopretning – uændret drift – forbedring af kanaler og pumper.

Hans Lausten har besøgt ca. 10 lodsejere som udgør et bredt udsnit af de forskellige interesser på søen. Rapporten er sendt til Aage V. Jensen fonde midt i april 2014, vi forventer at den kommer til at ligge på vores hjemmeside, når vi har fået grønt lys fra fonden. Der er en række forbehold, han tager udgangspunkt i jord i omdrift. Byrådet vil bakke op hvis lodsejerne er enige ellers ikke. Mødet med Gribskov kommune og Aage V. Jensen fonde kunne ikke bliver før 26 juni, derfor først generalforsamling nu.

Spørgsmål:

Kan Landvindingslaget Søborg Sø nedlægges? Ja, med 2/3 flertal.

1. Regnskabet fremlagt.

Torben Nordquist mener at der står alt for mange penge på vores bankkonto, og at der er brugt uforholdsmæssigt mange penge på at holde møder, altså bestyrelsen har fået for store vederlag.

Hvem har bevilget disse penge? der er en overskridelse i forhold til budget på 40.000 kr.

Svar fra bestyrelsen:

Ja, det er mange penge men der har været afholdt mange møder. Derfor er der i budget 2014 taget højde for dette, og afsat 80.000 kr. Typisk ligger møderne fra kl 10 – 14 og så er den arbejdsdag ligesom ikke til noget, derfor bør honoraret dække en dag.

Efter nogen diskussion blev besluttet at et mødehonorar er 500,00 kr.

Med hensyn til at der er mange penge på vores bankkonto, kan det nævnes at vi har to broer ved 6 & 7 vej som bør ligges om, altså sænkes.

Den lille pumpe har på flere af hinanden uafhængige målinger vist, at den ikke yder som den skal. Det er snart mange år siden den store pumpe har været repareret. Vi har nogle spunsvægge i hovedkanalen som skal laves. Derfor er der mange penge på vores konto.

Bestyrelsen mener ikke bidraget skal sættes ned eller der skal sendes penge retur til lodsejerne.

Afstemning: skal lodsejerbidraget nedsættes eller være uændret. Vedtaget at det skal være uændret.

Regnskabet blev godkendt. Budget 2015 blev gennemgået og vedtaget.

Hvis laget nedlægges skal penge selvfølgelig retur til lodsejerne efter samme princip som de er indbetalt.

1. På valg: Kaare Larsen / Ib Larsen & Svend Nielsen / Kaj Larsen

Svend ønsker alligevel at genopstille, men bestyrelsen foreslår at Torben Jensen vælges til bestyrelsen. Da Svend også genopstiller foreslår Per Ole Larsson at bestyrelsen i fremtiden består af 5 medlemmer. Det bliver vedtaget.

**Projekt Søborg Sø:**

Kaare læste referat fra møde den 26 juni 2014 op, her deltog Leif Skov, Direktør i Aage V. Jensen, Anders Skov, Direktør i Naturfonden og Bogmester Kim Valentin, herudover de faste deltagerer.

Aage V. Jensen vil ikke være alene om projektet, da det rummer meget mere end kun natur, der skal andre fonde med.

Kommunen er interesseret men kan ikke rejse nogle penge, men stiller ekspertise til rådighed.

Tidshorisonten er bl.a. afhængig af det areal der skal bruges som erstatningsjord. Derfor skal vi finde ud af hvilke lodsejere der vil hvad. Derfor omdeler vi et skema som bedes udfyldt og sendt retur inden 1 august. Det er meget vigtigt for os og Aage V. Jensen at få en indikation af hvad lodsejerne vil.

Aage V. Jensen vil gerne betale for at der udarbejdes en drejebog, den udarbejdes af Niels Riis.

Hans Lausten har en vurdering af den bedste jord på søen til 130.000 kr. der kan selvfølgelig være forskellige parametre som gør jorden mere værd, bl.a. dyreenheder. Det er ikke muligt at give overpris for jord, da de som fond er bundet op på forskellige aftaler.

Efterfølgende snak:

Per Ole Larsson og Torben Nordquist vil stoppe projektet nu.

Ulrik Hansen udtalte at ” hvis vi forkaster/ stopper projektet nu bliver det bare taget op igen, som vi har oplevet tidligere”.

Klaus Nielsen udtalte ”det er vigtigt at vi ikke binder os til noget nu med denne tilkendegivelse”.

Mange ønsker om at vores hjemmeside bliver opdateret hele tiden, og at referater mm bliver lagt ud.

Referent

Liselotte Pedersen